text: [{"text_idx": "#000004", "text": "Ministeerri Fayyaa Falasxiin akka jedhetti, reeffi dargaggoota lamaanii Kibba Gaazaa daangaa Israa\u2019el irratti halkan edaa argame. Waraanni Israa\u2019el ibsa baaseen, halkan edaa Xiyyaaronni waraanaa namoota gara daangaa Israa\u2019elitti dhihaachuun sochii shakkisiisaa raawwataa turan irratti tarkaanfii fudhatanii jiru jedhe."}, {"text_idx": "#000005", "text": "Isniinaa kaleessaa lammiileen Falasxiin daangaa Israa\u2019el irratti mormii kan geggeessan yoo tahu, loltoonni Israa\u2019eel ummata karaa nagaayaatiin mormii geggeessaa ture irrratti dhukaasuun, yoo xiqqaate namoonni 26 kan madaayan tahuun beekamee jira."}, {"text_idx": "#000006", "text": "Jiraattonni Gaazaa, dachii Israa\u2019el humnaan irraa isaan buqqiftetti mirga deebi\u2019uu gaafachuu fi Israa\u2019el uggura waggaa 11 guutuu Gaazaa irra keesse akka kaastuuf, March dabre irraa hanga har\u2019aatti torbaan torbaaniin mormii geggeessaa jiru. Ministeerri Fayyaa Falasxiin akka jedhutti, Mormii kanaan wal qabatee ji\u2019oota shanan dabran keessa, loltoonni Israa\u2019el Falsxiinota 175 ol ajjeessuun, nama 18,000 ammoo madeessaniiru."}, {"text_idx": "#000007", "text": "Odeeyfannoo biraatiin ammoo, West Bank keessatti loltoonni Israa\u2019el ganama har\u2019aa ganda Falasxiinotaa weeraruun namoota heddu irratti reebicha raawwataniin, dargaggoo umriin isaa 24 Muhammad al-Rimawi jedhamu kan ajjeessan tahuu AFP\u2019n gabaase."}]